ไตรรงค์ เตรียมควง พรทิวา ออกโรดโชว์ขายข้าวในต่างประเทศเม.ย.นี้
ไตรรงค์ เตรียมควง พรทิวา ออกโรดโชว์ขายข้าวในต่างประเทศเม.ย.นี้ พร้อมปัดข้อเสนอมาตรการตั้งโต๊ะรับซื้อข้าวเปลือกจากเกษตรกรอีกตันละ 200 บาท&nbsp;
23 มี.ค. 2553

ไตรรงค์ เตรียมควง พรทิวา ออกโรดโชว์ขายข้าวในต่างประเทศเม.ย.นี้ พร้อมปัดข้อเสนอมาตรการตั้งโต๊ะรับซื้อข้าวเปลือกจากเกษตรกรอีกตันละ 200 บาท 
นายไตรรงค์ สุวรรณคีรี รองนายกรัฐมนตรี ด้านเศรษฐกิจ เปิดเผยภายหลังการประชุมคณะรัฐมนตรีว่า นางพรทิวา นาคาศัย รมว. กระทรวงพาณิชย์ ในเสนอในที่ประชุมครม.  เพื่อขอให้ตน เป็นประธานของคณะทำงานเพื่อเดินทางไปโรดโชว์ขายข้าวใน 6-7 ประเทศ  ได้แก่ประเทศอินเดีย มาเลเซีย และอินโดนีเซีย ในช่วงเดือนเม.ย.  2553 นี้ โดยที่ไม่ต้องการระบุว่าจะมีเป้าหมายในการนำข้าวไปขายในสัดส่วนเท่าใด
นอกจากนี้นายไตรรงค์ ยังกล่าวอีกว่า ในที่ประชุมครม. ไม่มีการหารือเรื่องมาตรการในการรักษาเสถียรภาพราคาข้าว หรือมาตรการแก้ปัญหาข้าวราคาตกต่ำผ่านวิธีการนำข้าวเก่าแลกข้าวใหม่ เนื่องจากยังหาสถานที่ประชุมคณะกรรมาการนโยบายข้าวแห่งชชาติ หรือ กขช. ไม่ได้ทั้งนี้เห็นว่าในกรณีที่กระทรวงพาณิชย์ได้มีการเสนอแนวงคิดเพิ่มราคารับซื้อข้าวเปลือกเกษตรกรอีกตันละ 200 บาทจากราคาอ้างอิง เพื่อเป็นราคานำตลาดนั้น เท่าที่ได้มีการหารือกับหน่วยงาน และผู้ที่มีส่วนเกี่ยวข้องมีผู้ที่ไม่เห็นด้วยพอสมควร แม้จะเป็นเจตนาดี แต่ทางกระทรวงพาณิชย์ต้องรับฟังความเห็นจากคนอื่นด้วย 
" สำหรับเรื่องการปลูกข้าวนาปรังต้องยอมรับว่าปีนี้เกษตรปลูกข้าวนาปรังมากกว่าที่คาดไว้ ทั้งๆ ที่มีปัญหาภัยแล้ง ซึ่งเชื่อว่าจะเป็นประสบการณ์ให้เกษตรกร ได้ฟังความเห็นของกรมชลประทานและกระทรวงเกษตรว่าอย่าปลูกข้าวมาเกินไป " นายไตรรงค์กล่าว 
อย่างไรก็ตาม ก่อนหน้านี้ นางพรทิวา นาคาศัย รมว. กระทรวงพาณิชย์ เปิดเผยถึงแผนจะนำคณะเดินทางของภาครัฐและเอกชนไปส่งเสริมการจำหน่ายข้าวในต่างประเทศ รวมถึงการขายข้าวแบบรัฐต่อรัฐ (จีทูจี)  โดยกำหนดเดินทางตั้งแต่ปลายเดือน มี.ค.-พ.ค.นี้ 6 ครั้ง 10 ประเทศ และตั้งเป้าหมายส่งออกข้าวได้กว่า 2 ล้านตัน โดยแยกเป็นการส่งออกข้าวจากรัฐประมาณ 9.4 แสนตัน และจากเอกชนประมาณ1.12 ล้านตัน